શહેરમાં દર વર્ષે ટ્રાફિકના નિયમોના ભંગ બદલ હજારો કેસ વાહનચાલકો સામે નોંધાય છે. માત્ર ગેરકાયદે પાર્કિંગની વાત કરીએ તો ૨૦૧૫ના વર્ષમાં જાન્યુઆરીથી નવેમ્બર સુધીના ૧૧ મહિનામાં જ ટ્રાફિક પોલીસે ૧.૭૦ લાખ કેસ કર્યા છે. વાહનચાલકો પાસેથી એક કરોડ ઉપરાંતનો દંડ વસૂલવામાં આવ્યો છે. આ અંગે ટ્રાફિક એડિશનલ સી. પી હરિકૃષ્ણ પટેલે જણાવ્યું કે , ‘ આ વખતે ટ્રાફિક પોલીસ વિભાગ દ્વારા પાંચ હાઇડ્રોલિક ટોઈંગ વાન મગાવામાં આવી છે. આ વાનમાં જી પી આર એસ સિસ્ટમ ,રેકોર્ડિંગ કેમેરા પણ લગાવામાં આવ્યા છે. જ્યારે સાઈરન અને ટોઈંગ કરતાં પહેલાં આપવામાં આવતી ચેતવણી પર વિચારણા પણ ચાલી રહી છે. એક ટોઈંગ વાનમાં આશરે પાંચ જેટલા કર્મચારી મૂકવામાં આવ્યા છે.’